N Á V R H

             V š e o b e c n e   z á v ä z n é   n a r i a d e n i e
Mestskej časti Bratislava-Dúbravka

č. ....... / 2009

o poskytovaní sociálnych služieb v Dennom stacionári–Život,
                     z ....... 2009

Miestne zastupiteľstvo v Mestskej časti Bratislava-Dúbravka v  súlade s  ustanovením § 6 ods. 1  a § 11 zákona SNR č. 369/1990 Zb. o obecnom zriadení v znení neskorších predpisov a zákona č. 448/2008 Z. z. o  sociálnych službách a o zmene a doplnení  zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon č.448/2008 Z. z.“),  sa uznieslo  na tomto všeobecne   záväznom   nariadení:

§ 1
Úvodné ustanovenia

      Toto všeobecné záväzné  nariadenie (ďalej len „nariadenie“) upravuje  podrobnosti o:
    1) Rozhodovaní o odkázanosti na sociálne služby.
    2) Poskytovaní a zabezpečovaní sociálnych služieb v dennom stacionári (ďalej len 
        „denný stacionár“)
    3) Spôsobe a výške úhrada za poskytované sociálne služby.

§ 2
Konanie vo veci odkázanosti na sociálnu službu
v dennom stacionári

1. Konanie o odkázanosti na sociálnu službu v  dennom  stacionári  sa  začína  na  základe   
    písomnej  žiadosti   fyzickej   osoby   o   posúdenie   odkázanosti na    sociálnu   službu.
2. Žiadosť o posúdenie  odkázanosti  na  sociálnu  službu  sa  podáva  na  Miestnom úrade 
    mestskej časti Bratislava-Dúbravka, Žatevná 2, 844 02 Bratislava.
3. Ak  fyzická  osoba  vzhľadom  na  svoj  zdravotný  stav  nemôže  sama  podať  žiadosť o 
    posúdenie odkázanosti na sociálnu službu, môže v jej mene a s jej súhlasom a na základe 
    potvrdenia ošetrujúceho lekára o zdravotnom stave tejto fyzickej osoby podať žiadosť aj 
    iná fyzická osoba.
4. Žiadosť o posúdenie odkázanosti na sociálnu službu obsahuje:
    a) meno a priezvisko žiadateľa, fyzickej osoby, ktorej sa má poskytovať sociálna služba,
    b) dátum narodenia,
    c) adresa pobytu,
    d) rodinný stav,
    e) štátne občianstvo,
    f) druh sociálnej služby, na ktorú má byť fyzická osoba posúdená, 
    g) formu poskytovaných sociálnych služieb v zariadení,
    h) potvrdenie poskytovateľa zdravotnej starostlivosti o nepriaznivom zdravotnom stave 
        fyzickej osoby, ktorá žiada o posúdenie odkázanosti na sociálnu službu.
5. Podkladom na vydanie rozhodnutia o odkázanosti na sociálnu službu je posudok o 
     odkázanosti na sociálnu službu, ktorý pozostáva z dvoch častí:
    a) sociálneho posudku, ktorý vypracuváva odborný sociálny pracovník
    b) lekárskeho posudku, ktorý vypracuváva posudkový lekár
6. Na vypracovanie posudku o odkázanosti na sociálnu službu sa primerane použijú 
    ustanovenia osobitného zákona 1)
7. Sociálne oddelenie Miestneho úradu mestskej časti Bratislava-Dúbravka, na základe  
    lekárskeho posudku a sociálneho posudku vyhotoví posudok o odkázanosti na sociálnu 
    službu, ktorý obsahuje
    a) stupeň odkázanosti fyzickej osoby na pomoc inej fyzickej osoby ustanovenie 2)
    b) znevýhodnenie fyzickej osoby s ťažkým zdravotným postihnutím alebo s nepriaznivým
       zdravotným  stavom  v  oblasti  seba obslužných úkonov, úkonov  starostlivosti  o svoju
       domácnosť a pri základných sociálnych aktivitách,
    c) návrh druhu sociálnej služby,
    d) určenie termínu opätovného posúdenia zdravotného stavu.
8. Pri rozhodovaní o odkázanosti na sociálnu službu môže mestská časť Bratislava-Dúbravka 
    použiť ako podklad na vydanie rozhodnutia o odkázanosti  na sociálnu  službu  komplexný 
    posudok vydaný príslušným úradom práce, sociálnych vecí a rodiny na účely kompenzácie 
    sociálnych dôsledkov ťažkého zdravotného postihnutia podľa osobitného predpisu, ak je 
    jeho obsahom aj posúdenie stupňa odkázanosti fyzickej osoby na pomoc inej fyzickej 
    osoby alebo posudok odkázanosti na sociálnu službu vydaný inou obcou. 3)

 § 3
Poskytovanie sociálnych služieb

    Mestská  časť  Bratislava-Dúbravka  zabezpečí  poskytovanie  sociálnej  služby  u  iného  
    verejného, alebo neverejného poskytovateľa sociálnej služby v prípade, ak mestská  časť  
    Bratislava-Dúbravka nemôže  poskytnúť  sociálnu  službu  ani  zabezpečiť  poskytovanie 
    danej sociálnej služby a ak s  týmto fyzická osoba,  ktorá žiada o  uzatvorenie  zmluvy o 
    poskytovaní sociálnej služby, súhlasí.

§ 4
Zmluva o poskytovaní sociálnej služby

1. Mestská časť Bratislava-Dúbravka ako poskytovateľ sociálnej služby v zariadení pre 
    fyzické osoby odkázané na pomoc inej fyzickej osoby poskytne sociálnu službu 
    prostredníctvom zariadenia  denného stacionára v mestskej časti Bratislava-
    Dúbravka, na základe zmluvy o poskytovaní sociálnej služby s prijímateľom sociálnej 
    služby.

1)  § 49 až 51 zákona č.448/2008 Z. z.. o sociálnych službách v znení neskorších predpisov.
2)  § 51 zákona č.448/2008 Z. z.. o sociálnych službách v znení neskorších predpisov.
3)  Zákon č.447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení 
      niektorých zákonov.

2. Zmluva o poskytovaní sociálnej služby musí byť uzatvorená písomne a spôsobom, ktorý  je 
    pre prijímateľa zrozumiteľný.

3. Žiadateľ o poskytovanie sociálnej služby v zariadení pre fyzické osoby odkázané na pomoc 
    inej fyzickej osoby podá na  Miestny úrad  mestskej  časti  Bratislava-Dúbravka, Žatevná 2, 
    844 02 Bratislava žiadosť o uzatvorenie zmluvy o poskytovaní sociálnej služby  v zariadení   
    denný stacionár v mestskej časti Bratislava-Dúbravka.

4. Žiadosť musí obsahovať:
    a) meno a priezvisko žiadateľa – fyzickej osoby, ktorej sa má poskytovať sociálna služba,
    b) dátum narodenia a adresa pobytu,
    c) druh sociálnej služby, ktorá sa má poskytovať,
    d) formu sociálnej služby, ktorá sa má poskytovať,
    e) potvrdenie o príjme za predchádzajúci kalendárny rok,
    f) doklady o majetkových pomeroch,
    g) deň začatia poskytovania sociálnej služby a čas poskytovania sociálnej služby,
    h) právoplatné rozhodnutie o odkázanosti na sociálnu službu vydané mestskou časťou.

5. Zmluva o poskytovaní sociálnej služby obsahuje:
    a) označenie zmluvných strán,
    b) druh poskytovanej sociálnej služby,
    c) vecný rozsah sociálnej služby a formu poskytovania sociálnej služby,
    d) deň začatia poskytovania sociálnej služby,
    e) čas poskytovania sociálnej služby,
    f) miesto poskytovania sociálnej služby,
    g) sumu úhrady za sociálnu službu, spôsob jej určenia a spôsob jej platenia,
    h) podmienky zvyšovania sumy úhrady za sociálnu službu,
    i) dôvody odstúpenia od zmluvy,
    j) sumu nezaplatenej úhrady za sociálnu službu 4) 

6. V zmluve o poskytovaní sociálnej služby sa  môžu  dohodnúť  aj  ďalšie  náležitosti podľa 
    druhu poskytovanej sociálnej služby.
7. Ak osoba odmietne uzatvoriť zmluvu o poskytovaní sociálnej služby, povinnosť mestskej 
    časti Bratislava-Dúbravka  sa považuje za splnenú.
8. Ak sa zmenia skutočnosti, ktoré sú predmetom zmluvy o poskytovaní sociálnej služby, 
    zmenia sa tieto skutočnosti dodatkom k zmluve o poskytovaní sociálnej služby.
9. Prijímateľ sociálnej služby môže jednostranne vypovedať zmluvu o poskytovaní sociálnej 
    služby kedykoľvek aj bez uvedenia dôvodu, pričom výpovedná lehota nesmie  byť  dlhšia 
    ako 30 dní.
10. Zariadenie denný stacionár ako poskytovateľ sociálnej služby môže  jednostranne 
      vypovedať zmluvu o poskytovaní sociálnej služby, ak prijímateľ sociálnej služby porušuje 
      povinnosti vyplývajúce zo zmluvy o poskytovaní  sociálnej  služby  najmä  tým, že  hrubo 
      porušuje dobré mravy, ktoré narúšajú občianske  spolužitie alebo nezaplatí dohodnutú   
      úhradu za sociálnu službu  za čas dlhší ako jeden mesiac.
11. Zmluvný vzťah prijímateľa sociálnej služby končí výpoveďou, dohodou, alebo úmrtím.

4)  § 73 ods. 13 zákona č.448/2008 Z.Z. o sociálnych službách v znení neskorších predpisov.
§ 5
Povinnosti prijímateľa sociálnej služby

1. Prijímateľ sociálnej služby je povinný oznámiť zariadeniu denný stacionár výšku 
    svojich príjmov a čestným vyhlásením preukázať výšku  majetku, bezodkladne ohlásiť 
    zmeny v príjmových pomeroch, majetkových a rodinných pomeroch, ktoré sú rozhodujúce 
    na určenie sumy úhrady za sociálnu službu.
2. Prijímateľ je povinný platiť stanovenú úhradu za poskytovanie:
    a) stravovania,
    b) obslužných činností ( upratovanie, pranie, žehlenie a iné),
    c) podpornej a záujmovej činnosti,
    d) iné.
3. Úhrada za poskytnutú sociálnu službu sa určuje podľa druhu poskytovanej sociálnej služby 
    a rozsahu poskytovanej sociálnej služby.
4. Po zaplatení úhrady za ambulantnú (dennú) sociálnu  službu  v  dennom  stacionári  s 
    poskytovaním stravovania musí prijímateľovi sociálnej služby zostať mesačne z jeho 
    príjmu najmenej 70 % sumy životného minima pre jednu plnoletú fyzickú osobu 
    ustanovenú osobitným predpisom 5)
5. Pri určovaní povinnosti platiť úhradu, určovaní výšky úhrad, ako aj povinnosti  účasti 
    rodiny na úhradách sa postupuje  podľa  ustanovení  zákona  o  sociálnych  službách.
6. Úhradu za sociálnu službu alebo jej časť môže platiť aj iná osoba, pričom táto osoba 
    uzatvorí s poskytovateľom sociálnej služby zmluvu o platení úhrady za sociálnu službu.

§ 6
Denný stacionár

1. V dennom stacionári sa poskytuje  sociálna  služba  dospelej  fyzickej  osobe s  trvalým 
    alebo prechodným pobytom v mestskej časti Bratislava-Dúbravka, ktorá je odkázaná na 
    pomoc inej fyzickej osoby podľa prílohy č. 3 zákona o sociálnych službách a je odkázaná 
    na sociálnu službu v zariadení len na určitý  čas počas dňa na základe prevádzkového 
    poriadku.
2. Podmienkou poskytovania sociálnej služby v dennom stacionári je rozhodnutie o 
    odkázanosti na poskytovanie sociálnej služby vydané mestskou časťou Bratislava-
    Dúbravka.
3. Sociálnu službu v dennom stacionári nemožno poskytovať osobe trpiacej psychickou 
    poruchou, vplyvom ktorej by mohla ohrozovať seba a okolie, osobe trpiacej infekčnou a 
    prenosnou chorobou a osobe, ktorá by pre iné závažné nedostatky svojej osobnosti narúšala 
    spolunažívanie v zariadení (napr. alkoholizmus, toxikománia, asociálne správanie a pod.)

4. V dennom stacionári sa poskytujú:
   4.1 Odborné činnosti:
    a) pomoc pri odkázanosti na pomoc inej fyzickej osoby
    b) sociálne poradenstvo,
    c) sociálna rehabilitácia.
   4.2 Obslužné činnosti:

5) 2 písm. a) zákona č.601/2003 Z.z. o životnom minime a o zmene a doplnení niektorých zákonov v znení neskorších  
     predpisov
    a) stravovanie,
    b) upratovanie.
   4.3. Ďalšie činnosti:
    a) pracovná terapia,
    b) záujmová činnosť.

5. V dennom  stacionári  sa  poskytuje  sociálne  poradenstvo  aj  rodine alebo inej  fyzickej 
    osobe, ktorá zabezpečuje pomoc fyzickej osobe v domácom prostredí, na účel spolupráce 
    pri sociálnej rehabilitácii.
6. V dennom stacionári sa poskytuje sociálna služba na dobu neurčitú počas pracovných dní 
    a prevádzkových hodín, ktoré sú  bližšie upravené v prevádzkovom poriadku zariadenia.
7. Podmienky poskytovania sociálnej služby v dennom stacionári, výšku a spôsob  
    úhrady za poskytovanú sociálnu službu upravuje zmluva o poskytovaní sociálnej služby.
8. V dennom stacionári sa platí úhrada za:
    a) obslužné činnosti,
    b) záujmové činnosti,
    c) iné.

§ 7
Podrobnosti a výška úhrady za stravovanie

1. Stravovanie sa poskytuje:
    a) osobám, ktorým sa poskytuje sociálna služba v dennom stacionári,
    b) zamestnancom  denného stacionári.
2. Stravovanie sa zabezpečuje dovozom a prípravou stravy v stravovacej prevádzke  denného 
    stacionára.
3. Strava sa poskytuje v súlade zo zásadami správnej výživy, s prihliadnutím na vek, 
    zdravotný stav stravníkov a podľa určených stravných jednotiek.
4. Strava sa pripravuje podľa  receptúr pre školské stravovanie. Zostavovanie jedálneho lístka 
    je možné prispôsobiť sezónnosti ročných období, rôznorodostí podmienok, zámerov a 
    zvyklostiam lokality. Základná zásada pri zostavovaní jedálneho  lístka je dodržiavanie 
    stravnej jednotky.
5. Stravná jednotka pre osobu, ktorej sa poskytuje sociálna služba v dennom stacionári bola 
    určená zo stravnej jednotky  v sume 3,50 € /105,44,- Sk/ deň:
    a) desiata 15%   0.53 € /15,8,- Sk/,
    b) obed 70%    2,45 € /73,80,- Sk/,
    c) olovrant 15%  0,53 € /15,8,- Sk/.

§ 8
Podrobnosti a výška úhrady za služby podľa stupňa odkázanosti fyzickej osoby

  Výška úhrady za služby v dennom stacionári sa určuje na  deň a fyzickú osobu (príjmateľa)  
   t.j. 7,50 € / 225,94,- Sk / z toho:
   a)  Obslužné činnosti /stravovanie, upratovanie, pranie/ ... 5,50 € /165,69 Sk,- / deň.  
   b/  Ďalšie činnosti  /záujmová činnosť, vzdelávanie/  2 €  /60,25,- Sk / deň. 

§ 9
Spôsob určenia úhrady za stravovanie a služby

1. Všetky uvádzané ceny sú  ceny za 1 deň pobytu. Mesačná  úhrada  sa určí  násobok   súčtu 
     denných sadzieb za stravovanie a  ďalšie služby. Príjem  platby  je  vždy vopred, najneskôr  
     v prvý pracovný deň príslušného mesiaca.k rukám zodpovedného a povereného pracovníka 
     zariadenia denného stacionára.
1.	  Za dni prerušenia poskytovania sociálnej služby v zariadení platí prijímateľ na deň úhradu  
     vo výške  2 € / 60,25 ,- Sk/. 

§ 10                                                                                                                                   Úschova cenných vecí
1. Zariadenie denný stacionár prevezme do dennej úschovy cenné veci prijímateľa, ktorý o ich úschovu požiada pri nástupe do zariadenia alebo počas  poskytovania sociálnej služby na základe zmluvy o úschove. Pri uzatvorení zmluvy sa primerane použije Občiansky zákonník v platnom znení a vedie sa evidencia uzavretých zmlúv o úschove.
2.  Cenné veci prevzaté do úschovy sa označia tak, aby sa vylúčila ich zámena.
3. Zariadenie vedie evidenciu cenných vecí prevzatých do úschovy v osobnej karte         prijímateľa.

§ 11                                                                                                                            Všeobecné ustanovenie
1. Pri poskytovaní sociálnych služieb a stanovení úhrad za poskytované sociálne služby        v dennom stacionári sa primerane použije zákon č.448/2008 Z. z., zákon c.  71/1967 Zb. o správnom konaní  v znení neskorších predpisov, zákon c. 36/2005 Z.z. o rodine v znení neskorších predpisov, zákon č. 18/1996 Z.z. o cenách v znení neskorších predpisov, zákon c. 369/1990 Zb. o obecnom zriadení v znení neskorších predpisov, Občiansky zákonník. 
2.  Poskytovateľ sociálnej služby je povinný chrániť osobné údaje získané za účelom určenia  výšky úhrady za poskytované sociálne služby v zmysle osobitného zákona 6)

§ 12
Záverečné ustanovenia

Nariadenie č. ......... / 2009 o  poskytovaní sociálnych služieb, o spôsobe a výške úhrad za tieto služby, poskytované v  dennom stacionári v zriaďovacej pôsobnosti  mestskej časti Bratislava-Dúbravka bolo schválené Miestnym zastupiteľstvom mestskej časti Bratislava-Dúbravka dňa .................. 2009, uznesením č. ............../ 2009 .

6) Zákon č. 428/2002 Z.z. o ochrane osobných údajov v znení neskorších predpisov

  § 13
Účinnosť

Toto všeobecné záväzné nariadenie nadobúda účinnosť  ..................... 2010.

Ing. Ján S a n d t n e r
                                                                                                                               starosta